Ruhtinas Albertin ja ruhtinatar Charlenen monogrammi.
**Ruhtinas Albert II:n ja Charlene Wittstockin häät** järjestettiin 1. ja 2. heinäkuuta 2011 Monacon ruhtinaspalatsissa. Häitä kuvattiin Monacon suurimmiksi juhliksi 55 vuoteen – sitten Albertin vanhempien Rainier III:n ja Grace Kellyn häiden. Ruhtinas Albert ja Wittstock tapasivat ensimmäisen kerran vuonna 2000 ja he julkistivat kihlauksensa kesäkuussa 2010.

Pari
----

Albert II nousi Monacon ruhtinaaksi isänsä Rainier III:n kuoltua huhtikuussa 2005. Charlene Wittstock syntyi Rhodesiassa (nykyinen Zimbabwe), mutta muutti Etelä-Afrikkaan perheensä kanssa ollessaan 12-vuotias. Wittstock on edustanut Etelä-Afrikkaa uinnissa ja osallistunut Sydneyn kesäolympialaisiin 2000. Hän päätti uransa vuonna 2007. Ruhtinas Albert on myös urheilija, hän on kilpaillut rattikelkkailussa viisissä olympialaisissa. Pari näyttäytyi yhdessä ensimmäisen kerran vuonna 2006.

Ennen häitä huhuttiin, että Wittstock olisi perumassa häät ja palaamassa takaisin kotimaahansa Etelä-Afrikkaan. Sekä hovi että Wittstockin perhe kuitenkin kiistivät huhut jyrkästi. Ranskalainen viikkolehti *L'Express* uutisoi Wittstockin yrittäneen paeta Monacosta 28. kesäkuuta, kun Albertilla huhuttiin olevan kolmas avioton lapsi. Monacon poliisin väitettiin pysäyttäneen hänet Côte d'Azurin kansainvälisellä lentoasemalla ja takavarikoineen hänen passinsa. Hovilla väitettiin olleen "kovan työn takana" saada hänet jäämään. Hovi kutsuu tämänlaatuisia tarinoita kateellisten keksimiksi "ilkeiksi huhuiksi".

Suunnittelu
-----------

Morsiamen puvun suunnitteli italialainen muotisuunnittelija Giorgio Armani. Parin hääautona toimi erityisvalmisteinen Lexus.

Lähteet
-------

1. ↑  The other royal wedding - Prince Albert and Charlene *timeslive.co.za*.  5.5.2011.  Arkistoitu 8.5.2011. Viitattu 3.7.2011. (englanniksi)
2. 1 2  Monacon Albert naimisiin ensi kesänä *Iltalehti*.  22.7.2010. Viitattu 3.7.2011.
3. ↑  Monacon Albert kihlasi uimarikaunottaren *MTV3*.  23.6.2010. Viitattu 3.7.2011.
4. ↑  Albertista virallisesti Monacon ruhtinas *MTV3 Helmi*.  29.9.2006. Viitattu 3.7.2011.
5. 1 2  Monaco's Prince Albert weds South African Charlene Wittstock *BBC*.  1.7.2011. Viitattu 3.7.2011. (englanniksi)
6. ↑  Päivän kuvat: Monaco valmistautuu ruhtinashäihin huhuista huolimatta *Suomen kuvalehti*.  30.6.2011. Viitattu 3.7.2011.
7. ↑  Entisestä huippu-uimarista tulee Monacon ruhtinatar *Helsingin Sanomat*.  1.7.2010. Viitattu 3.7.2011.
8. 1 2  Prince Albert of Monaco weds Charlene Wittstock *Associated Press*.  1.7.2011.  Arkistoitu 4.7.2011. Viitattu 3.7.2011. (englanniksi)
9. ↑  Prince Albert Reportedly Had Charlene Wittstock's Passport Confiscated: Monaco's Runaway Bride Going Nowhere Fast *International Business Times*.  30.6.2011. Viitattu 3.7.2011. (englanniksi)
10. ↑  Monaco prince marries South African swimmer *Reuters*.  1.7.2011. Viitattu 3.7.2011. (englanniksi)
11. ↑  Tässä on Charlene Wittstockin upea hääpuku – katso kuvat *MTV3*.  2.7.2011. Viitattu 3.7.2011.
12. ↑  Lexus receives royal appointment from Monaco *carmony.co.uk*.  4.5.2011. Viitattu 3.7.2011. (englanniksi)
13. ↑  Hääautona ylellinen luksus-Lexus *Iltalehti*.  2.7.2011. Viitattu 3.7.2011.

Aiheesta muualla
----------------

* Official Palace of Monaco Wedding site (englanniksi)
* Princely Wedding Monaco 2011 (Arkistoitu – Internet Archive) (englanniksi)